OpenLLM-France/wikimedia huggingface dataset:
# Jessie St. James

Jessie St. James (estat de Califòrnia; 30 de novembre de 1953) és una actriu pornogràfica retirada estatunidenca.

## Biografia

Va debutar com a actriu pornogràfica en 1978, als 25 anys, amb la pel·lícula Blue Heat, durant l'època coneguda com Edat d'Or del Porno. n l'època de plenitud com a actriu va arribar a ser una de les actrius de major edat en moltes produccions, arribant a tenir papers de mestressa de casa o mestra.
Com a actriu, va treballar per estudis com Caballero, Metro, VCA Pictures, Pleasure Video, VCX, Blue Vanities, Essex Video, Dreamland Video, Diamond Films, Fat Dog, Odyssey, Xtraordinary Pictures, Cal Vista o Pink Video. També ha aparegut a revistes com Hustler o Swank.
Es va retirar com a actriu en 1984, amb un total de 100 pel·lícules. En 1988 va ser inclosa al Saló de la fama de AVN. Deu anys després ho faria al Saló de la Fama de XRCO.
En la pel·lícula Boogie Nights, dirigida el 1997 per Paul Thomas Anderson, el personatge de Melora Walters està basat en ella.

## Filmografia selectiva

* Easy (1978)
* Insane Desires (1978)
* Chopstix (1979)
* Blond Fire (1979)
* Tropic of Desire (1979)
* Fantasy World (1979)
* Insatiable (1980)
* Jesie St. James' Fantasies (1981)
* Talk Dirty To Me (1980)
* Blondes Have More Fun (1981)
* Center Spread Girls (1982)
* Swedish Erotica 46 (1983)
* Erotic Fantasies: Women With Women (1984)
* With Love Lisa (1986)
* Girls Who Were Porn's First Superstars (1999)
* Mature Women with Younger Girls 5 (2003)
* Big Clits Big Lips 7 (2004)
* Very Best of Dorothy LeMay (2006)
* Swedish Erotica 88 (2007)
* Ginger Lynn's Yours For The Asking (2007)

## Nominacions i premis

| Any | Cerimònia | Resultat | Premi | Treball |
| 1982 | AFAA Awards | Nominada | Millor actriu de repartiment | Oriental Hawaii |

## Referències

* ↑ «Info "Blue Heat"». adultfilmdatabase. [Consulta: 15 setembre 2018].
* ↑ «Biography». Web de Jessie St. James. Arxivat de l'original el 5 de maig de 2019. [Consulta: 15 setembre 2018].
* 1 2 Jessie St. James a Internet Adult Film Database (anglès)
* ↑ «Historial Premios AVN 1988». AVN. Arxivat de l'original el 2014-01-18. [Consulta: 15 setembre 2018].
* ↑ «Hall of Fame». XRCO Awards. Arxivat de l'original el 2015-07-06. [Consulta: 15 setembre 2018].
* ↑ James Mottram. The Sundance Kids: How the mavericks took back Hollywood. Macmillan, 2006, p. 193. ISBN 0-571-22267-6.

## Enllaços externs

* Jessie St. James a l'Internet Adult Film Database
* Jessie St. James a Adult Film Database (anglès)
# Universitat de París 12 - Val de Marne

La Universitat de París 12 - Val de Marne és una universitat de París. Es troba a l'illa de França en tres departaments: Val-de-Marne, Seine-et-Marne i Seine-Saint-Denis. La UPEC reuneix tretze facultats, instituts i escoles, a més d’un observatori i una escola associada. El lloc principal de la universitat i la seu central es troben a Créteil i són accessibles per la línia 8 de metro des de l'estació de Créteil-Université.

## Referències

* ↑ (francès)La carte d'identité de l'université Paris-Est Créteil Arxivat 2022-10-16 a Wayback Machine.

## Enllaços externs

* Universitat de París 12 - Val de Marne - Lloc web oficial
# Alairàs

Alleyras és un municipi francès del departament de l'Alt Loira, a la regió d'Alvèrnia-Roine-Alps.
Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 800 | 773 | 810 | 975 | 880 | 861 | 891 | 966 | 841 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 878 | 686 | 840 | 742 | 790 | 788 | 817 | 804 | 787 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 778 | 829 | 890 | 747 | 646 | 586 | 543 | 504 | 473 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 375 | 379 | 342 | 290 | 232 | 231 | - | - | - |
| 2019 | - | - | - | - | - | - | - | - |
# Andris Vaņins

Andris Vaņins (Ilūkste, 30 d'abril de 1980) és un futbolista letó de la dècada de 2010.
Fou internacional amb la selecció de Letònia.
Pel que fa a clubs, defensà els colors de FK Venta, FK Ventspils, Sion i FC Zürich.

## Referències

* ↑ «Vaņins: "Izlase tagad spēlē modernāk"». sportacentrs.com, 30-10-2013. [Consulta: 4 desembre 2013].
* ↑ Andris Vaņins a National-Football-Teams.com (anglès)
* ↑ Andris Vaņins, Fitxa a Soccerway
* ↑ «LFF: Andris Vaņins». Lff.lv. [Consulta: 4 desembre 2013].
* ↑ «Ross Akmens: Finanšu politika un tās kontrole nebija manā kompetencē». delfi.lv, 22-06-2005. [Consulta: 4 desembre 2013].
* ↑ «Vaņins uz pārbaudi Kazaņas "Rubin" – Leģionāri – Futbols –». Sportacentrs.com, 13-02-2009. [Consulta: 4 desembre 2013].
* ↑ «Vaņins - Šveices Superlīgas sezonas labākais vārtsargs – Leģionāri – Futbols –». Sportacentrs.com, 18-05-2010. [Consulta: 21 gener 2012].
* ↑ «Torhüter Andris Vanins wechselt zum FC Zürich» (en alemany). fcz.ch, 17-06-2016. Arxivat de l'original el 22 juny 2016. [Consulta: 17 juny 2016].
* ↑ «FC Zurich vs. Winterthur – 25 July 2016 – Soccerway». [Consulta: 3 novembre 2018].
# Bréal-sous-Vitré

Bréal-sous-Vitré (en bretó Breal-Gwitreg) és un municipi francès, situat a la regió de Bretanya, al departament d'Ille i Vilaine. L'any 2006 tenia 634 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 418 | 424 | 407 | 409 | 496 | 530 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Joseph Fontaine | |
| 2008- | Pascale Cartron | |
# Cent tretze

El nombre 113 (CXIII) és el nombre natural que segueix el nombre 112 i precedeix el nombre 114. La seva representació binària és 1110001, la representació octal 161 i l'hexadecimal 71.
És un nombre primer, concretament un primer de Sophie Germain.

## En altres dominis

* És el nombre atòmic del nihoni.

## Referències

* ↑ «Mersenne primes (primes of the form 2^n - 1)» (en anglès). OEIS. [Consulta: 16 abril 2022].
* ↑ Weisstein, Eric W. «Sophie Germain Prime» (en anglès). [Consulta: 16 abril 2022].
* ↑ «nihoni». GEC. [Consulta: 16 abril 2022].
# Alps del Nord

«Alps del Nord» té aquests significats:
* Els Alps al nord de la Línia insúbrica
* Els Alps al nord de la Cadena principal dels Alps
* Alps calcaris del Nord
* Muntanyes Hida, Japó
# Cold Spring

* No s'ha de confondre amb Coldspring.
«Cold Spring» té aquests significats:
* Cold Spring (Kentucky), població dels Estats Units a l'estat de Kentucky.
* Cold Spring (Minnesota), població dels Estats Units a l'estat de Minnesota.
* Cold Spring (Nova York), població dels Estats Units a l'estat de Nova York.
* Cold Spring Harbor, concentració de població designada pel cens dels Estats Units a l'estat de Nova York.
# Comtats de Noruega

Noruega està dividida en 11 circumscripcions territorials anomenades comtats (en singular fylke (noruec), en plural fylker (Bokmål) / fylke (Nynorsk)); abans de 1918 es coneixen com a amt (en pl. amter / amt). Els comtats són la subdivisió primària de l'estat noruec i aquest alhora estan subdividits en un total de 356 municipis (kommune, pl. kommuner / kommunar). Svalbard i Jan Mayen no són considerats com a comtats i són governats directament a escala nacional. La capital, Oslo, és considerada tant un comtat com un municipi.

## Llista de comtats

A continuació es mostra la llista dels comtats noruecs:
| ISO-code | Comtat (Fylke) | Centre administratiu | Major del comtat | Governador del comtat | Superfície (km²) | Població |
| 03 | Oslo | Ciutat d'Oslo | Marianne Borgen (SV) | Valgerd Svarstad Haugland | 454.12 | 673,469 |
| 11 | Rogaland | Stavanger | Marianne Chesak (Ap) | Lone Merethe Solheim | 9377.10 | 473,526 |
| 15 | Møre og Romsdal | Molde | Jon Aasen (Ap) | Rigmor Brøste | 14355.62 | 266,856 |
| 18 | Nordland | Bodø | Kari Anne Bøkestad Andreassen (Sp) | Tom Cato Karlsen | 38154.62 | 243,335 |
| 30 | Viken | Oslo, Drammen, Sarpsborg | Roger Ryberg (Ap) | Valgerd Svarstad Haugland | 24592.59 | 1,234,374 |
| 34 | Innlandet | Hamar | Even Aleksander Hagen (Ap) | Knut Storberget | 52072.44 | 370,994 |
| 38 | Vestfold og Telemark | Skien | Terje Riis-Johansen (Sp) | Per Arne Olsen | 17465.92 | 415,777 |
| 42 | Agder | Kristiansand | Arne Thomassen (H) | Stein A. Ytterdahl | 16434.12 | 303,754 |
| 46 | Vestland | Bergen | Jon Askeland (Sp) | Lars Sponheim | 33870.99 | 631,594 |
| 50 | Trøndelag Trööndelage | Steinkjer | Tore O. Sandvik (Ap) | Frank Jenssen | 42201.59 | 458,744 |
| 54 | Troms og Finnmark Romsa ja Finnmárku Tromssa ja Finmarkku | Tromsø | Ivar B. Prestbakmo (Sp) | Elisabeth Aspaker | 74829.68 | 243,925 |

## Vegeu també

* Municipis de Noruega
* Regions de Noruega
# Cacatua de les Moluques

La cacatua de les Moluques o cacatua de cresta roja (Cacatua moluccensis) és una espècie d'ocell de la família dels cacatuids (Cacatuidae) que habita les zones boscoses de les Moluques meridionals.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
* ↑ Cacatua de cresta roja al TERMCAT Rev. 24/06/2012
# Cent un

El nombre 101 (CI) és el nombre natural que segueix el nombre 100 i precedeix el nombre 102. La seva representació binària és 1100101, la representació octal 145 i l'hexadecimal 65. És un nombre primer.
* Es pot representar com a la suma de cinc nombres primers consecutius: 13 + 17 + 19 + 23 + 29 = 101.
* És el més petit dels nombres primers capicues que no tenen totes les xifres iguals; no se sap si existeixen infinits primers capicues.
* Existeixen 101 sumes diferents de nombres naturals amb resultat de 13, per exemple: 1 + 2 + 3 + 3 + 4.

## En altres dominis

* És el nombre atòmic del mendelevi.

## Referències

* ↑ «Cent un». Gran Enciclopèdia Catalana. Barcelona: Grup Enciclopèdia Catalana.
# Josep Salvany Juncosa

Josep Salvany Juncosa (Vilanova i la Geltrú 24 de juny de 1825 - 1898?).
Obtingué el títol de mestre d'obres a la Reial Acadèmia de Belles Arts de San Fernando i va ser el primer d'aquests que s'establí a Vilanova i la Geltrú. El 1858 va ser nomenat mestre d'obres titular i tenia l'obligació de marcar les línies que havien de seguir els edificis segons els acords municipals, marcar el nivell o desnivell dels carrers i inspeccionar les construccions. Va ser el màxim responsable de les obres municipals fins que el 1880 van nomenar arquitecte municipal a Bonaventura Pollés Vivó i Salvany exercí d'ajudant fins al 1898.
Fou el primer de Vilanova i un dels primers de Catalunya que utilitzà el ferro colat com a elements estructural.
Autor del projecte de l'edifici de la Peixateria Vella inaugurat el 1858), autor de la Casa d'Empara, la casa Junqué, la casa Lluch (desapareguda), la casa Xicarró, la casa Soler Morell, etc. També va ser l'autor del traçat topogràfic dels carrers de l'anomenat eixample Gumà.

## Referències

* ↑ Mestres, Francesc X. Puig Rovira amb la col·laboració de Judith Barbacil. Diccionari biogràfic de Vilanova i la Geltrú : dones i homes que han fet història. 1a ed.. Vilanova i la Geltrú: Ajuntament de Vilanova i la Geltrú, 2003. ISBN 84-85960-83-1 [Consulta: 26 novembre 2013].

## Bibliografia

* Mestres, Francesc X. Puig Rovira amb la col·laboració de Judith Barbacil. Diccionari biogràfic de Vilanova i la Geltrú : dones i homes que han fet història. 1a ed.. Vilanova i la Geltrú: Ajuntament de Vilanova i la Geltrú, 2003. ISBN 84-85960-83-1 [Consulta: 26 novembre 2013].
# Alps de l'Alta Provença

Els Alps de l'Alta Provença (04) (en francès, Alpes-de-Haute-Provence; i en occità, Aups d'Auta Provença) són un departament francès situat a la regió de Provença-Alps-Costa Blava. La seva capital és Dinha.

## Geografia

El departament està situat en el sud-est de França. Limita al nord amb els Alts Alps, al nord-est amb Itàlia (Piemont), a l'est amb Alps Marítims, al sud amb Var, a l'oest amb Valclusa i al nord-oest amb la Droma.

## Història

El departament dels Alps de l'Alta Provença és un dels vuitanta-tres departaments originals creats el 4 de març de 1790, en aplicació de la llei del 22 de desembre de 1789, durant la Revolució Francesa. Va ser creat a partir de la part nord de la Provença.
El 1793, en crear-se el nou departament de Valclusa, va perdre el cantó de Sault.
El nom inicial del departament va ser el de Baixos Alps, nom que portà fins a l'any 1970, en què adoptà la denominació actual.

## Demografia

Antigament, la població dels Alps de l'Alta Provença estava repartida de forma força regular sobre tot el territori departamental, fins i tot a les zones muntanyoses, on l'agricultura de muntanya estava ben desenvolupada. Ara bé, des de mitjans del segle xix, la població va començar a minvar a causa del fort èxode rural. De més de 150.000 habitants, la població passà a menys de 100.000 després de la Primera Guerra Mundial. Caldrà esperar fins al 1960 perquè la tendència canviï: es passa, així, de 84.335 habitants (el 1954) a 139.561 habitants (el 1999).
Tot i que la xifra de població s'aproxima a la de fa 150 anys, el repartiment és molt diferent. Actualment, la població es concentra a les valls i al voltant de les dues ciutats principals, Manòsca i Dinha, mentre que les zones de muntanya es troben pràcticament desertes.
Els districtes de Barceloneta de Provença i Castelana són els dos districtes més petits de tota França, i els únics que no arriben a la xifra de 10.000 habitants. La vila de Castelana és també la sotsprefectura més petita de França.

## Administració

Un prefecte nomenat pel govern francès és l'alta representació estatal i un consell de 30 membres escollits per sufragi universal nomena un president, que deté el poder executiu.
El departament està dividit en 4 districtes, 15 cantons, 8 estructures intercomunals i 198 comunes.

## Vegeu també

* Consell departamental dels Alps de l'Alta Provença
* Llista dels municipis dels Alps de l'Alta Provença
* Llista de Cantons dels Alps de l'Alta Provença

## Enllaços externs

* (francès) Prefectura
* (francès) Consell departamental dels Alps de l'Alta Provença Arxivat 2015-09-27 a Wayback Machine.
* (francès) Informació detallada en francès
* (anglès) Informació detallada en anglès
# Descompte (banca)

El descompte és una operació financera que es du a terme en institucions bancàries en les que aquestes adquireixen pagarés o lletres de canvi del valor nominal es descompta l'equivalent als interessos que generaria el paper entre la seva data d'emissió i la data de venciment.

## Descompte financer

Sota aquesta figura existeixen dos tipus de descomptes:
* El descompte legal o racional . En el descompte racional, el descompte es calcula aplicant el tipus d'interès i les lleis de l'interès simple, mentre que en el comercial , el descompte es calcula sobre el valor nominal del document.
       $D={\frac {N\cdot i\cdot t}{1+i\cdot t}}$
Descompte dels Títols de Crèdit
És l'adquisició, per part del descomptador, d'un crèdit a càrrec d'un tercer, que és titular el descomptatari, mitjançant el pagament al comptat de l'import del crèdit, menys la taxa del descompte.
Es calculen utilitzant la fórmula:
       $D=N\cdot d\cdot t$
on:
* D és igual al descompte efectuat
* N és el valor nominal del document
* i representa la taxa d'interès del descompte
* d representa la taxa de descompte aplicada
* t representa el temps.
# Cacatua degollada

La cacatua degollada (Cacatua tenuirostris) és una espècie d'ocell de la família dels cacatuids (Cacatuidae) que habita zones amb arbres d'Austràlia sud-oriental, al sud-oest de Nova Gal·les del Sud, Victòria i sud-est d'Austràlia Meridional.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Castell de Lissingen

El castell de Lissingen, prop del riu Kyll, és un castell medieval alemany amb fossat ben preservat en l'actualitat.
Va ser construït al segle xiii prop de Gerolstein en el districte administratiu de Vulkaneifel, que forma part de l'estat federat de Renània-Palatinat.
El castell està situat als afores de Lissingen i circumdat pel riu Kyll. Vist des de fora, el castell sembla constar d'un sol edifici. Dins de l'edifici es pot apreciar una part superior i una d'inferior. A causa d'una distribució dels béns en el passat, actualment el castell és propietat de dues persones.
El castell de Bürresheim, el castell d'Eltz i el castell de Lissingen són els únics castells de la riba esquerra del Rin en l'estat de Renània-Palatinat que no han estat mai destruïts.
El castell de Lissingen és un be cultural protegit per la convenció de la Haia.

## Referències

* ↑ Magnus Backes. Burgen und Stadtwehren der Eifel (en alemany). Neuwied: Verlag Strüde, 1966.

## Enllaços externs

* Informació sobre el castell (alemany)
* Informació sobre el castell (alemany)
# José Carretero Buades

José Carretero Buades (Maó, 27 de novembre de 1921 - Maó, 12 de maig de 1989) fou un futbolista menorquí de la dècada de 1940.
Jugava a la posició d'extrem dret. La temporada 1945-46 va ser jugador de l'EC Granollers, on arribà procedent de Maó.
L'any 1946 fitxà pel RCD Espanyol, arribant a disputar dos partits de lliga a primera divisió. Debutà a l'estadi de Chamartín el 24-02-1946 amb el partit Reial Madrid 0 - Espanyol 0. El segon i darrer partit fou al camp de l'Alcoià (1-1).
Posteriorment fou jugador de CF Igualada (1946-47) i Unió Esportiva Maó (1950-54).

## Referències

* ↑ Marca, 22/2/1946, pàgina 1, "Nuevo extremo derecho, CARRETERO ... Del Granollers hecho en Mahón"
* ↑ «Carretero del Granollers, nuevo exterior espanyolista». Mundo Deportivo, 22-02-1946. [Consulta: 9 abril 2019].
* ↑ «La alineación del Granollers frente al Tortosa». Mundo Deportivo, 30-12-1945. [Consulta: 9 abril 2019].
* 1 2 3 «Fitxa de Carretero». Periquito.cat. [Consulta: 9 abril 2019].
# Victoria Stadium (Gibraltar)

El Victoria Stadium (en català Estadi Victòria) és un estadi de Gibraltar. Tot i que pot acollir enfrontaments de diversos esports, actualment s'hi practiquen, principalment, partits de futbol. Anualment, a més, acull el Festival de Música de Gibraltar. L'estadi es troba al costat de l'aeroport de Gibraltar, a la Winston Churchill Avenue. Deu el seu nom a l'esposa del filantrop gibraltarenc John Mackintosh.
El terreny de joc ha acollit partits de criquet des del 1993. El primer partit que s'hi va disputar va enfrontar el Marylebone Cricket Club amb la selecció gibraltarenya.
Després que l'Associació de Futbol de Gibraltar fos admesa com a membre de ple dret de la UEFA, el maig de 2013, es va proposar la construcció de l'Europa Point Stadium, que substituiria el Victoria Stadium com el camp esportiu de Gibraltar.

## Referències

* ↑ Doyle, Paul «Gibraltar set to be new kids on the Rock as Uefa votes on its future». Guardian.co.uk [Londres], 23-05-2013 [Consulta: 24 maig 2013].
# Alps del Marguareis

Els Alps del Marguareis (en italià, Alpi del Marguareis) és una serralada que forma part dels Alps Lígurs. El seu cim principal és la Punta Marguareis que arriba als 2.651 metres, i que dona nom a aquesta subsecció, i que és el més alt de tots els Alps Lígurs.
Estan ubicats al límit entre les regions del Piemont, Ligúria a Itàlia, i el departament dels Alps Marítims a França. I estan separats dels Prealps Lígurs, l'altra subsecció dels Alps Lígurs, pel port de Nava.

## Classificació

Segons la SOIUSA, els Alps del Marguareis són una subsecció alpina amb la següent classificació:
* Gran part = Alps occidentals
* Gran sector = Alps del sud-oest
* Secció = Alps Lígurs
* Subsecció = Alps del Marguareis
* Codi = I/A-1.II

## Delimitació

Girant en el sentit de les agulles del rellotge, els límits geogràfics dels Alps del Marguareis són: pas de Tenda, Vall Vermenagna, plana de Cuneo, riu Tanaro, port de Nava, Vall Arroscia, mar de Ligúria, Val Roia, paso de Tenda.

## Subdivisió

Els Alps del Marguareis es subdivideixen en dos supergrups, cinc grups i 18 subgrups:
* Cadena del Saccarello (A)
** Grup del Monte Saccarello (A.1)
*** Nus del Monte Saccarello (A.1.a)
*** Costa Monega-Carmo di Brocchi (A.1.b)
*** Dorsal del Monte Guardiabella (A.1.c)
*** Dorsal del Monte Moro (A.1.d)
*** Costa Ceppo-Bignone (A.1.e)
*** Costa del Monte Pietra Vecchia (A.1.f)
* Cadena Marguareis-Mongioie (B)
** Grup del Marguareis (B.2)
*** Nus del Marguareis (B.2.a)
*** Dorsal Serpentera-Cars (B.2.b)
*** Subgrupo de Scarason (B.2.c)
** Grup Testa Ciaudion-Cima della Fascia (B.3)
*** Nus de la Testa Ciadion (B.3.a)
*** Dorsal de la Cima della Fascia (B.3.b)
*** Contrafuerte del Monte Pianè (B.3.c)
*** Costa del Bric Costa Rossa (B.3.d)
** Grup Mongioie-Mondolè (B.4)
*** Nus del Mongioie (B.4.a)
*** Dorsal Cima della Brignola-Mondolè (B.4.b)
** Grup Pizzo d'Ormea-Monte Antoroto (B.5)
*** Costa Bric di Conolia-Pizzo d'Ormea (B.5.a)
*** Contrafuerte del Monte Baussetti (B.5.b)
*** Subgrupo del Bric Mindino (B.5.c)

## Cims principals

Les muntanyes principals que pertanyen als Alps del Marguareis són:
* Punta Marguareis (2.651 m)
* Monte Mongioie (2.630 m)
* Cima delle Saline (2.612 m)
* Cima Pian Ballaur (2.604 m)
* Cima Palù (2.538 m)
* Bric Conolia (2.531 m)
* Cima della Fascia (2.495 m)
* Monte Bertrand (2.482 m)
* Pizzo d'Ormea (2.476 m)
* Cima Seirasso (2.435 m)
* Cima Pertegà (2.404 m)
* Bric Costa Rossa (2.404 m)
* Testa Ciaudion (2.386 m)
* Cima di Velega (2.384 m)
* Monte Mondolè (2.382 m)
* Cima Missun (2.356 m)
* Monte Becco (2.300 m)
* Monte Besimauda (2.231 m)
* Monte Saccarello (2.201 m)
* Punta Mirauda (2.157 m)
* Monte Frontè (2.152 m)
* Monte Antoroto (2.144 m)
* Cima di Marta (2.136 m)
* Monte Pietravecchia (2.038 m)
* Monte Grosso (2.007 m)
* Monte Bausetti (2.004 m)
* Monte Toraggio (1.971 m)
* Bric Mindino (1.879 m)
* Monte Alpet (1.611 m)
* Monte Guardiabella (1.218 m)

## Referències

* ↑ Marazzi, Sergio. Priuli & Verlucca. Atlante Orografico delle Alpi. SOIUSA (en italià), 2005.
* ↑ Entre parèntesis es troben els codis SOIUSA de los supergrups, grups i subgrups.
# Descongélate

Descongélate és una pel·lícula de comèdia espanyola de l'any 2003, dirigida per Félix Sabroso i Dunia Ayaso, autors també del guió, i protagonitzada per Pepón Nieto, Candela Peña, Loles León i Rubén Ochandiano. Reflexiona en clau d'humor sobre la casualitat, la ironia i l'ambició i res no és el que sembla.

## Sinopsi

Justo Santos és un actor de segona amb gran habilitat per a les imitacions que es guanya la vida treballant en un cabaret. Un bon dia, rep una oferta milionària per a participar com a actor protagonista en la pròxima pel·lícula d'un dels directors més importants i famosos del moment. Justo veu en aquesta oferta de treball la possibilitat de sortir de l'anonimat i de la situació econòmica tan precària que travessa. No obstant això, tots els seus somnis i esperances es trastoquen quan, hores abans de signar el contracte que li canviarà la vida, succeeix una cosa inesperada. A partir d'aquest moment, Justo es veurà embolicat en una xarxa de mentides i successos tràgics que canviaran la seva vida de manera irreparable.

## Repartiment

* Candela Peña (Iris)
* Pepón Nieto (Justo)
* Loles León (Katy)
* Rubén Ochandiano (Berto)
* Jose Ángel Egido (Productor)
* Óscar Jaenada (Director)
* Pilar Castro (Anita)
* Roberta Marrero (Nona)
* Ángel Burgos (Chava)
* Carmen Machi (Carmela)
* Marieta Orozco

## Premis

* Premis Ondas 2003: Candela Peña, millor actriu.

## Referències

* ↑ 'Descongélate', una comedia en la que "nada es lo que parece", El País, 22 d'agost de 2003
* ↑ Descongélate a Fotogramas
* ↑ Descongélate a decine21.com
* ↑ «Pàgina web oficial dels Premis Ondas». Arxivat de l'original el 2023-02-03. [Consulta: 9 gener 2020].
# Colón (Uruguai)

Colón és una localitat de l'Uruguai, ubicada a l'est del departament de Lavalleja. Té una població aproximada de 180 habitants, segons les dades del cens del 2011.
Es troba a 80 metres sobre el nivell del mar.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 384 | 368 | 264 | 223 | 220 |

## Referències

* 1 2 (anglès) Mapa, localització, clima i altres dades